Volg Christus jubelend in die nuwe eeu
KOM WERK SAAM.
KERKRADE, PREDIKANTE, SKRIBAS, KERKRAADSKOMMISSIES, GEMEENTELEDE,
ALMAL WORD UITGENOOI OM IN DIE UNIEKE JAAR 2000 SAAM TE JUBEL OOR JESUS!
HIERDIE LÊER VOL WENKE WORD AAN ELKE GEMEENTE GESTUUR OM TE
HELP OM 2000 'N JUBELJAAR TE MAAK!
Besluit van die Sinode
Die Algemene Sinode het besluit om 2000 die jaar vir toerusting en kategese te maak. 'n Reëlingskomitee is benoem en die Algemene Jeugkommissie (AJK) het goedgunstiglik ingewillig om hierdie aksie te borg.
Die lêer bevat die voorgestelde programwenke. Dit is geensins voorskriftelik nie. Elke gemeente kan hulle eie beplanning en programme volg. Hierdie wenke is bloot net 'n hulpmiddel om die aksie te stimuleer.
Hierdie lêer word nou alreeds aan gemeentes gestuur sodat dit betyds vir die beplanning van 2000 se program is. Die embleem en tema kan dan ook op die gemeentekalender en programme gebruik word. Dit sal goed was as die leierouderling, leier-kategeet en 'n verteenwoordiger van die Vrouediens en ander op die aksie-komitee dien.
Mag ons Here hierdie aksie tot seën vir die gemeente en tot eer van Sy Naam gebruik.
P/A DIE AJK
TEL: (011) 322 8900 UITBR 2255
Die Christelike kerke sien wêreldwyd volgende jaar as 'n jubeljaar, ook na aanleiding van Lev. 25:8-13. Die reëlingskomitee het besluit om hierby aan te sluit.